Andres Alver (arhitekt)

Andres Alver (sündinud 23. detsembril 1953 Tartus) on Eesti arhitekt ja Eesti Kunstiakadeemia professor.

Keskhariduse sai ta  1961–1972 Tartu 2. Keskkoolis. Kõrghariduse arhitektuuri erialal sai ta Eesti NSV Riikliku Kunstiinstituudi arhitektuuriteaduskonnas aastatel 1972–1977.

Aastatel 1977–1990 töötas ta S. M. Kirovi nimelise kalurikolhoosi projekteerimisbüroos ja 1990–2006 arhitektuuribüroos Alver&Trummal OÜ. Alates 2006. aastast töötab ta arhitektuuribüroos A. Alver Arhitektid OÜ.

Looming
Tema loomingut 1980. aastatel iseloomustab postmodernistlike ideede sidumine kohalike ehitustavadega – puhkebaas Loksal, “Toidutare” Kose-Ristil, kauplusehoone Tallinnas. 1990. aastatest alates pöördub ta kainemate modernistlike lahenduste poole. Tema tuntumad tööd on “Toidutare” Pirital, Arktikumi võistlustöö Rovaniemis, De La Gardie kaubamaja, City Plaza ning Vabaduse väljaku kujundus. Neid töid iseloomustab hea keskkonnatunnetus, innovaatiline materjalikasutus ning selge mahujaotus.

Töid
Büroohoone Pae tänaval 1974
Laste mänguväljak Kirovi-nimelise näidiskalurikolhoosi keskasulas 1980
Tallinna Autode Remondi Katsetehase spordi- ja puhkebaas Loksal 1981
Kirovi-nimelise näidiskalurikolhoosi ravikeskuse ja siseõue supergraafika 1979–1981
Hiiu Kaluri esindushoone 1984–1988
Kortermaja Raua tänaval 1991
restoran Toidutare Pirital 1992 (kaasautor Tiit Trummal)
De la Gardie kaubamaja Viru tänaval, 1999 (kaasautorid Tiit Trummal ja Tarmo Laht)
endise haigla rekonstruktsioon hotelliks Roosikrantsi tänaval, 1997 (kaasautor T. Trummal)
 Ferrum kaubamaja Kuressaares, 2002 (kaasautor T. Trummal)
City Plaza, 2006 (kaasautor T. Trummal)
Vabaduse väljak, 2009 (kaasautorid T. Trummal, Veljo Kaasik)
Hiiu Lõvi Park, 2012 (kaasautorid Indrek Rünkla, Tarmo Laht).

Võistlustöid
Tallinna 2. Keskkooli juurdeehitis, 1981
Arktikum Rovaniemis, 1983
Tallinna Harju tänava hoonestus, 1987; 1. preemia
Tallinna Pirita tee konverentsikeskus ja hotell, 1992; 1. preemia
Vabaduse väljaku kujundamise konkurss, 1998; 1. preemia
Tallinna raekoda, 2009; 2. preemia

Liikmesus
1992 Eesti Arhitektide Liit

Tunnustus
1980 Kristjan Raua preemia (peaautor Ado Eigi, kaasautorid Andres Alver, Urmas Alling, Malle Prullman: Kirovi-nimelise näidiskalurikolhoosi polikliiniku kompleksne sisekujundus)
1999 Eesti Kultuurkapitali arhitektuuri aastapreemia (koos Tiit Trummali ja Veljo Kaasikuga; raamat "Üle majade" ja kaasaegse linnaplaneerimise jõuline esiletoomine ning analüüs)
2000 Eesti Kultuurkapitali arhitektuuri sihtkapitali aastapreemia (koos Tiit Trummali ja Tarmo Lahega; De la Gardie kaubamaja Tallinnas)
2002 Eesti Kultuurkapitali arhitektuuri aastapreemia (algatus ehitatud keskkonna väärtustamiseks ja defineerimiseks riiklikul tasemel; Eesti arhitektuuripoliitika töögrupp: Andres Alver, Liina Gailand, Veljo Kaasik, Krista Kodres, Margus Koot, Tõnu Laigu, Jüri Lass, Heldur Meerits, Urmas Muru, Ebe Nõmberg, Andres Põime, Meeli Truu, Kalle Vellevoog)
2009 Eesti Kultuurkapitali arhitektuuri aastapreemia (koos Tiit Trummali ja Veljo Kaasikuga; Vabaduse väljak – 2009. aasta kõige suurejoonelisema arhitektuurisündmuse – uue kvaliteedi eest Eesti linnaehituses ja avaliku ruumi loomisel)
2020 Valgetähe IV klassi teenetemärk

Allikad

Viited

Välislingid
Andres Alverist Eesti Arhitektide Liidu lehel

Eesti arhitektid
Miina Härma Gümnaasiumi vilistlased
Eesti Kunstiakadeemia vilistlased
Eesti Kunstiakadeemia professorid
Valgetähe IV klassi teenetemärgi kavalerid
Sündinud 1953